**Valga Vallavolikogu 8. veebruari istung**

Valga Vallavolikogu II koosseisu 16. istung toimus kolmapäeval, 8. veebruaril 2023 algusega kell 16 Valga Raekoja I korruse saalis ja. Kohal oli kokku 12 volikogu liiget. Päevakorra muutmiseks ettepanekuid ei olnud,  kinnitati esitatud päevakord.

Istungil otsustati:

**Moodustada** 2023. a Riigikogu valimisteks kuus jaoskonnakomisjoni ning nimetada komisjonide esimehed, liikmed ja asendusliikmed.

**Valida** kohtute seaduse § 106 lõike 2, kohaliku omavalitsuse korralduse seaduse § 22 lõike 1 punkti 26 ja salajase hääletamise tulemuste alusel Tartu Maakohtu **rahvakohtunikukandidaatideks** 10 isikut: Raili Arikas, Devy Einer, Hele Heletäht, Helju Hõbe, Olev Kaasik, Kristel Kallas, Ülle Oras, Liilia Rätsep, Helga Rätsepp, Terje Taits.

Rahvakohtunikuks võib nimetada 25–70-aastase teovõimelise Eesti kodaniku, kelle elukoht on Eestis ja kes oskab eesti keelt keeleseaduses sätestatud C1-tasemel või sellele vastaval tasemel ning on rahvakohtuniku tegevuseks sobivate kõlbeliste omadustega. Kuriteos süüdistatavat isikut ei või kriminaalmenetluse ajal rahvakohtunikuks nimetada. Rahvakohtunik nimetatakse neljaks aastaks. Isikut ei või nimetada rahvakohtunikuks järjest rohkem kui kaheks perioodiks. Vastavalt KS § 107 lõikele 4 on igaühel õigus rahvakohtunikukandidaadi rahvakohtunikuks nimetamine vaidlustada maakohtu rahvakohtunike nimetamise komisjonis.